
Pár kereskedés

Munkánk fő célja egy a piaci tökéletlenség mérésére szolgáló eszköz felkutatása, valamint annak segítségével a különböző piacok összehasonlítása. Az egyes piacokon a pairs trading statisztikus arbitrázs stratégiával elért hozamokat elemeztük, és ezekből az eredményekből vontunk le következtetéseket a piacok tökéletességére vonatkozóan.
Az eredmények kiértékelésének fő szempontjai a stratégia segítségével elérhető várható hozamok, hozamszórások vizsgálata mellett, az egyes pozíciókban eltöltött idők elemezése, sztochasztikus modellek segítségével történő becslése, valamint a becslések hibájának jellemzése.
Az egyes párok vizsgálatán túl, a piacok átfogóbb tanulmányozása portfóliók megkonstruálásával vált lehetővé. A portfóliók diverzifikáltsága mellett további fontos szempont azok stabilitása, azaz a portfólió elemeit képző részvénypárok kointergáltságának stacionaritása.
A vizsgálat során a stratégia megbízhatóságát, hatékonyságát befolyásoló tényezők alapján hasonlítottuk össze az Euro zónához 2002 előtt csatlakozott országokat a 2002 után csatlakozottakkal.



